ITP-10

Nafarroako Alderdi Sozialista talde parlamentarioari atxikitako Ainhoa Unzu Garate andreak, Legebiltzarreko Erregelamenduan ezarritakoaren babesean, desinformazioaren arloko politika orokorrari buruzko interpelazioa aurkezten dio Lehendakaritzako eta Berdintasuneko kontseilariari, Osoko Bilkuran eztabaidatzeko:

Zioen azalpena

Desinformazioaren kontzeptuaren barruan sartzen da iritzi publikoa manipulatzeko xedez hedatzen den informazio oker eta engainagarri oro eta interes politiko, ekonomiko, sozial edo dena delakoagatik egiten den asmo gaiztoko kontakizuna.

Gaur egun ohikoa da gure konfiantzazko informazio-iturri izatea askotan fidagarritasunik ez duten hedabideak, halako moduan non sarritan jasotzen baitugu informazio faltsua eta geratzen baikara informazio faltsu hori identifikatzeko tresnarik gabe. Informazio faltsuek duten inpaktuaren adibide ugari daukagu azkenaldian, eta, izan ere, egunero jasotzen ditugu berariaz sortutako albiste faltsuak, ondorio dohakabeak dauzkatenak.

Hori dela eta, desinformazioaren arloko politika orokorrari buruzko interpelazioa aurkezten diogu Nafarroako Gobernuko Lehendakaritza eta Berdintasuneko kontseilariari.

Iruñean, 2024ko apirilaren 11n

Foru parlamentaria: Ainhoa Unzu Garate